แนวโน้มดัชนีเช้านี้แกว่งขึ้นกรอบแคบ
นักวิเคราะห์ฯคาดตลาดหุ้นไทยเช้านี้แกว่งตัวขึ้นในกรอบแคบรับมุมบวกต่างประเทศ-จับตา พ.ร.ก.การเงิน
10 ม.ค. 2555

นักวิเคราะห์ฯคาดตลาดหุ้นไทยเช้านี้แกว่งตัวขึ้นในกรอบแคบรับมุมบวกต่างประเทศ-จับตา พ.ร.ก.การเงิน
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้น่าจะแกว่งตัวขึ้นในกรอบแคบ เนื่องจากยังไม่มีปัจจัยใหม่มาสนับสนุน โดยตลาดยังรอการประชุมผู้นำชาติยุโรป และในวันที่ 12 ม.ค.มีการประชุมคณะกรรมการธนาคารกลางยุโรป ซึ่งตลาดคาดหวังกันว่าจะมีการปรับลดอัตราดอกเบี้ย รวมทั้งผลการประมูลพันธบัตรของอิตาลีและฝรั่งเศสด้วย ทั้งนี้ มุมมองตลาดโดยรวมยังคงเป็นเชิงบวกต่อปัจจัยดังกล่าว
ส่วนปัจจัยในประเทศวันนี้ติดตามผลการประชุมคณะรัฐมนตรี โดยเฉพ่ะการออก พ.ร.ก.เพื่อให้มีการโอนหนี้กองทุนฟื้นฟูฯให้กับ ธปท.ซึ่งอาจมีผลกระทบต่อธนาคารพาณิชย์
ประเมินกรอบแนวรับอยู่ที่ 1,030-1,035 จุด แนวต้าน 1,050-1,055 จุด